stanford-oval/wikipedia huggingface dataset:
אגודת משוררי הרחוב
הדמויות

במהלך הסיפור, כל אחת מן הדמויות עוברת שינוי מקצה לקצה:
איה, שבתחילת הסיפור אימצה את שמוליק ונוליק, נוסעת ונוטשת מאחוריה את שני החתולים, בודדים כשהיו לפני שמצאה אותם. מאותו רגע, שמוליק ונוליק שבים להיות חסרי אונים, אולם בסוף הסיפור הם מנצחים בתחרות וזוכים להכרה ולאהבה שתמיד חפצו בה. ראש העיר תחילה מפגין אדישות כלפי החתולים, אך לבסוף מכריז כי "כולם זוכים" בטענה כי "יש משוררים נסתרים, שאף אחד לא מכיר". גבירה, מנחת סדנת הכתיבה, מוצגת לראשונה כדמות מנוכרת ומתנשאת, אולם בסוף הסיפור היא הראשונה להציע לדר הרחוב קורת גג. הדמות היחידה בסיפור שלא עוברת שינוי ומתנהגת באותו אופן מתחילת העלילה ועד סופה היא דר הרחוב הצנוע, אשר מראה חמלה רבה כלפי החתולים ומחליט בסוף הסיפור להשמיע את קולו, ומקבל קורת גג.
איורי הספר

בראיון למגזין "פורטפוליו" מציין עובדיה בנישו, מאייר הספר, כי באיוריו השתדל "להראות את הלא יפה", כפי שמוצג בעלילה. בדבריו הוא מדבר על הצללים באיורי הספר, שנעשו כולם באמצעות מריחות פחם באופן שאינו מדויק ושאינו שואף לשלמות. עוד הוסיף כי ניסה להעביר תחושה של ספר שנתרם. כאשר נשאל על דמיון האיורים בספר לרחובות תל אביב ציין כי הוא מתגורר בסמוך לבניין עיריית תל אביב, שכתובתו ככתובת בניין העירייה בספר, וכי הרחוב היווה השראה עבורו באיור רחובות העיר בספר.
ביקורות ספרותיות

ביקורות רבות ציינו את האופן בו הספר מכניס אל השיח ואל תודעת הילדים את נושא דרי הרחוב, שלרוב לומדים עם החיים בגיל מבוגר יותר. לדברי עטרה אופק, סופרת ישראלית, המסרים בספר מוגשים בדרך נעימה לאוזן וידידותית לילדים ומדגים בדרך ייחודית כיצד כישרון כדוגמת שירה מסוגל לרכוש אהבה, אותה אהבה ששמוליק ונוליק, גיבורי הספר, חיפשו כל הסיפור.
גלית לוי משבחת בביקורתה את הדרך שבה הנגישה נורית זרחי אל הילדים את הדברים שאליהם אנו לא תמיד שמים לב. בדבריה, היא מציינת את אופן השימוש במצלול "מיאו" בשירי החתולים.
הערות שוליים

↑  רשימת ספרי המצעד תשפ"ד, באתר ספריות בתי ספר
1 2 3  המפרש, ספרות ילדים | אגודת משוררי הרחוב, באתר הַמִּפְרָשׂ
↑  אגודת משוררי הרחוב : דף דף, ספרות ילדים : ספרים : ביקורות לפי סדר א"ב, באתר www.dafdaf.co.il
↑  yuval saar, אגודת משוררי הרחוב: איך מראים לילדים הומלס בצורה אמיתית?, באתר מגזין פורטפוליו, ‏2022-10-26
↑  אֲגֻדַּת מְשׁוֹרְרֵי הָרְחוֹב - נורית זרחי, באתר צלטנר | Zeltner, ‏2022-09-12
אדמונד הילרי

| --- | --- |
אדמונד הילרי, בסביבות 1953
אדמונד הילרי, בסביבות 1953
 לידה:  20 ביולי 1919 Tuakau בניו זילנד
 פטירה:  11 בינואר 2008 (בגיל 88) אוקלנד בניו זילנד
 לאום:  ניו זילנדי
 בן או בת זוג:  June Hillary (1989–2008) Louise Mary Rose (1953–1975) 
 צאצאים:  Peter Hillary, Sarah Hillary 
 תקופת הפעילות:  1951–1965 (כ־14 שנים)
 מספר מסעות:  6
 גילויים בולטים:  טיפוס על הר האוורסט
 אזורים שחקר:  אנטארקטיקה, הרי ההימלאיה
 פרסים והוקרה:  אביר מפקד במסדר האימפריה הבריטית  פדמה ויבהושן  מדליית הזהב של החברה הגאוגרפית הצרפתית (1955)  דוקטור לשם כבוד מאוניברסיטת ואיקטו (2006)  מסדר ניו זילנד (1987)  מדליית זהב (פטרון) של החברה הגאוגרפית המלכותית (1958)  מסדר הבירית  Order of Gorkha Dakshina Bahu (1953)  עיטור ההצטיינות של הרפובליקה של פולין בדרגת מפקד  New Zealand Sports Hall of Fame  מדליית הכתרת המלכה אליזבת השנייה  כוכב 1939–1945  פדמה באושן  מדליית הקוטב  מדליית ליווינגסטון 
 חתימה:   
 
אדמונד הילרי במדי חיל האוויר של ניו זילנד במלחמת העולם השנייה
אדמונד הילרי, ורשה 2004
סר אדמונד פרסיבל הילרי (באנגלית: Edmund Percival Hillary;‏ 20 ביולי 1919 – 11 בינואר 2008) היה מטפס הרים ניו זילנדי שהתפרסם, יחד עם חברו טנזינג נורגיי, בזכות ההעפלה הידועה הראשונה לפסגת הר האוורסט.
ביוגרפיה

הילרי נולד ב-20 ביולי 1919 בעיירה קטנה בשם טואקאו (Tuakau) באי הצפוני של ניו זילנד, מדרום לאוקלנד. אביו היה דבוראי, ואף הוא עסק במלאכת הדבוראות. הוא היה ילד ביישן ומופנם, והחל לגלות עניין בטיפוס הרים בגיל 16, בעת טיול בית ספר להר רואפהו.
במלחמת העולם השנייה שירת כנווט בחיל האוויר המלכותי של ניו זילנד. ב-1951 השתתף במשלחת של ניו זילנד להרי ההימליה. הוא השתתף במשלחות בריטיות להר האוורסט ב-1952 וב-1953.
ב-29 במאי 1953 העפיל לפסגת הר האוורסט ביחד עם עמיתו הנפאלי-הודי טנזינג נורגיי אשר היה שותפו למסע והם היו לאנשים הראשונים שהגיעו לפסגת האוורסט. השניים היו חברים במשלחת בריטית בראשות ג'ון האנט. כשהתקרבה המשלחת אל הפסגה נבחרו מספר זוגות שניסו להגיע אליה. אחרי כישלון הזוג הראשון, עלו ב-28 במאי הילרי וטנזינג, והם הצליחו להגיע אל "פסגת העולם" למחרת בשעה 11:30. הם שהו בפסגה כרבע שעה. הילרי לחץ את ידו של טנזינג, וזה השיב לו בחיבוק חם. הילרי צילם את טנזינג מניף את דגלי האו"ם, הממלכה המאוחדת, נפאל והודו מעל הפסגה. עם רדתם מההר זכו הילרי והאנט בתואר האצולה "סר" ואילו טנזינג
זכה במדליית ג'ורג' אך לא בתואר אצולה.
בספרו האוטוביוגרפי של טנזינג, "נמר השלגים", אשר נכתב עם הסופר ג'יימס רמזי אלמן (Ulman), מודה טנזינג שהילרי היה הראשון שדרך על פסגת האוורסט:
"לא אמרתי לעצמי: "יש שם תפוח זהב. אני אדחוף הצידה את הילרי וארוץ אל התפוח". הלכנו לאט, בקצב יציב. ואז היינו שם. הילרי צעד ראשון לפסגה. ואני אחריו".
לאחר כיבוש האוורסט המשיך הילרי במסעותיו. ב-1954 פיקד על משלחת ניו זילנדית לעמק נהר הבארון, ובשנים 1956–1958 עמד בראש משלחת הסיוע הניו זילנדית של ים רוס לאנטארקטיקה במסגרת המשלחת הטראנס-אנטארקטית של חבר העמים הבריטי, עמה הגיע לקוטב הדרומי ב-1957. הוא חזר להימלאיה פעמים נוספות ב-1961, 1963 וב-1964.
זכה בעיטורים רבים, בהם מדליית הקוטב ב-1958 על כיבוש הקוטב הדרומי. הוא כתב רבות על מסעותיו, ובין ספריו: "הרפתקה רמה" (1955), "חציית אנטארקטיקה" (1958), "אין כל מקום לטעות" (1961), "במרומי האוויר הדליל והקר" (1963) ו"בית ספר בעננים" (1965).
הילרי הקדיש חלק גדול מזמנו לשיפור חייהם של בני השׁרְפָה בנפאל באמצעות קרן אותה הקים. הוא אף טען שזהו ההישג הגדול של חייו. כיהן כנשיא שירות המתנדבים בחו"ל של הצבא הניו זילנדי, ממנו פרש ב-1962, וב-1985 התמנה לשגריר ניו זילנד בהודו, נפאל ובנגלדש, והתגורר ארבע שנים בניו דלהי. לאחר תפקידו התגורר באוקלנד שבניו זילנד, שם גידל דבורים.
אדמונד הילרי נפטר ב-11 בינואר 2008 בבית חולים בעיר אוקלנד עקב התקף לב, בן 88 במותו.
הנצחה

דיוקנו של אדמונד הילרי הופיע על שטר כסף ניו זילנדי. נמל התעופה טנזינג-הילרי בלוקלה, ליד האוורסט, נקרא על שמו ועל שם נורגיי.
חוף הילרי בשטח חסות רוס שבאנטארקטיקה נקרא על שמו של אדמונד הילרי.
לקריאה נוספת

אדמונד הילרי, מסע הקוטב הדרומי, תרגמו מ:The crossing of Antarctica גדעון פרלמאן ו-דוד סיון, בהוצאת קרני, 1958.
ג'ון האנט, כבוש אברסט, תרגם: אהרן אמיר, בהוצאת קרני, 1963.
מיק קונפרי, אוורסט 1953: הסיפור המלא של ההעפלה אל הפיסגה, תל אביב: ספרי עליית הגג, 2013.(הספר בקטלוג ULI)
הערות שוליים

↑  חוף הילרי באתר הסקר הגאולוגי של ארצות הברית
| --- | --- |
בקרת זהויות :  NLI: 987007271641705171  PLWABN: 9810644011305606  BIBSYS: 90555237  BNE: XX1032613  BnF: cb11907527z (data)  CANTIC: a10100568  GND: 118551086  ICCU: SBLV014409  ISNI: 0000 0001 0868 4310  LCCN: n50035179  LNB: 000086444  NARA: 10581449  NDL: 00443345  NKC: jn20000602942  NLA: 35966812  NLK: KAC2018O0466  NSK: 000344076  NTA: 072313056  RERO: 02-A003371982  SELIBR: 304783  SNAC: w6184rh7  SUDOC: 02916432X  TePapa: 2145  Trove: 1166514  VIAF: 9847762   WorldCat (עם VIAF): 9847762
אחמד אבן רוסתה

| --- | --- |
 לידה:  המאה ה-10 רוסתה שליד אספהאן,
 פטירה:  המאה ה-10 או המאה ה-11
 לאום:  פרסי
 תקופת הפעילות:  ?–903 
 גילויים בולטים:  חקר העמים הטורקים ועמים לא-מוסלמים באסיה ובאירופה,
 
אחמד אבן רוסתה אספהאני (בפרסית: احمد ابن رسته اصفهانی) היה גאוגרף ומגלה ארצות פרסי בן המאה ה-10. הוא נולד ברוסתה שליד אספהאן, עיר עליה הרבה לכתוב. הוא תיאר את עשרים הרבעים סביב אספהאן בהרחבה, ואודות העיר עצמה ציין כי הייתה עגולה בצורתה, ובחומתה קבועים מאה מגדלים וארבעה שערים.
בנוסף כתב אבן רוסתה אודות העמים הטורקים ועמים לא-מוסלמים באסיה ובאירופה, ואף על האיים הבריטים. במסעותיו פקד את נובגורוד ואת הקווקז, ודיווח מכלי שני על המדיארים, הסלאבים, הבולגרים, והכוזרים. עוד הירבה אבן-רוסתה לנסוע לחצי האי ערב והגיע עד לעיר צנעא בדרומו.
| --- | --- |
בקרת זהויות :  NLI: 987007309338005171  BnF: cb130100045 (data)  CANTIC: a11468233  CiNii: DA04271156  GND: 102508070  ISNI: 0000 0000 7972 7640  LCCN: nr92017757  NKC: xx0320461  NTA: 185509517  SUDOC: 058872078  VIAF: 29396632   WorldCat (עם VIAF): 29396632 
ערך זה הוא קצרמרבנושא אישים. אתם מוזמנים לתרום לוויקיפדיה ו.
XXX: הילוך גבוה

| --- | --- |

 בימוי:  די. ג'יי. קארוסו 
 הופק בידי:  וין דיזל 
 תסריט:  F. Scott Frazier 
 עריכה:  ג'ים פייג' 
 מוזיקה:  בריאן טיילר, רוברט לידקר 
 צילום:  ראסל קרפנטר 
 מדינה:  ארצות הברית 
 חברת הפקה:  פרמאונט, One Race Films 
 חברה מפיצה:  UIP Duna, הולו, פרמאונט, וודו 
 שיטת הפצה:  וידאו על פי דרישה 
 הקרנת בכורה:  19 בינואר 2017 
 משך הקרנה:  107 דק' 
 שפת הסרט:  אנגלית 
 סוגה:  סרט פעולה, סרט ריגול, סרט מתח, מותחן טכנולוגי 
 הכנסות באתר מוג'ו:   xxx3
 סרט קודם:  XXX 
 www.returnofxandercage.com
 דף הסרט ב־IMDb
 
XXX: הילוך גבוה (באנגלית: XXX: Return of Xander Cage) הוא סרט אקשן אמריקאי משנת 2017 בבימויו של די. ג'יי. קארוסו ובכיכובו של וין דיזל. הסרט מהווה את החלק השלישי בסדרת סרטי XXX, ומחזיר את דמותו של קסנדר קייג', שלכאורה נהרג בסרט הקודם. קסנדר מגויס מחדש על ידי ה-NSA כדי להשיג כלי נשק מתקדם שנגנב מידי קבוצת טרוריסטים. הסרט מתאפיין בסצנות פעולה מסוכנות, פעלולים מרשימים, וטון קומי-אקשן אופייני לסדרה.
הסרט יצא לאקרנים ב-20 בינואר 2017 על ידי סרטי פרמאונט. הוא זכה לביקורות מעורבות ממבקרים אך היה הצלחה מסחרית שגרף למעלה מ-346 מיליון דולר ברחבי העולם מול תקציב הפקה של 85 מיליון דולר, ובהמשך הפך גם לשל הזיכיון וגם הסרט הרווחי ביותר של אולפני Revolution.
תקציר העלילה

לאחר שהעמיד פני מת במשך שנים, קסנדר קייג' (וין דיזל) חוזר לפעולה כשהוא מגויס על ידי הסוכנת ג'יין מרקה (טוני קולט) כדי לאתר מכשיר מתקדם בשם "קופסת פנדורה", שיכול לשלוט בלוויינים ולהשתמש בהם כנשק. צוותו של קייג' כולל לוחמי פעולה מוכשרים מכל העולם, והם יוצאים להתמודד מול קבוצת פושעים מיומנת, בראשות שיאנג (דוני ין), שמנסים להשתמש במכשיר כדי לזרוע הרס עולמי.
צוות השחקנים הראשי

וין דיזל בתפקיד קסנדר קייג'
דוני ין בתפקיד שיאנג
טוני קולט בתפקיד ג'יין מרקה
דיפיקה פדוקון בתפקיד סרינה אונג'ר
רובי רוז בתפקיד אדל וולף
נינה דוברב בתפקיד בקי קלר
סמואל ל. ג'קסון בתפקיד אוגוסטוס גיבונס
ביקורות

הסרט קיבל ביקורות מעורבות, כשחלק מהמבקרים שיבחו את סצנות האקשן הקצביות והפסקול, בעוד העלילה נתפסה כשטחית. ב-Rotten Tomatoes, הסרט קיבל ציון של 44%, וב-Metacritic, ציון של 42 מתוך 100.
הערות שוליים

↑  "Box Office: China Just Turned 'xXx: Return Of Xander Cage' Into A Hit". Forbes. נבדק ב-13 בפברואר 2017. {{cite web}}:  (עזרה)
| --- | --- |
בקרת זהויות :  BNE: XX5704807  VIAF: 4151533711402772295   WorldCat (עם VIAF): 4151533711402772295
אגם האש

איור של אגם האש בדת המצרית כפי שתואר בספר מתים מתקופת הממלכה החדשה (~1550 לפנה"ס)
אגם האש הוא אתר המוזכר בדת מצרים העתיקה וכן בנצרות, בחזון יוחנן שבברית החדשה, כאתר שבו מענישים את הרשעים לאחר המוות.
דת מצרים העתיקה

בכתבי ארונות קבורה שהתגלו על גבי ארונות קבורה ממצרים העתיקה, מתואר עולם המתים כעולם הכולל נהרות ואגמי אש. עולם זה מתואר בשעה החמישית של אמדואת (טקסט המתאר את עולם המתים) ומשתמש בהירוגליף הבריכה המתאר מים אולם צבוע בצבע אדום והמוקף בהירוגליף המחתה המציין בעירה או אש.
בפפירוס אני (גרסה משנת 1250 לפנה"ס של ספר המתים) מתואר אגם האש כבריכה ריבועית אדומה שבכל אחד מקצותיה בבון אדום, ולצד הבריכה הירוגליף המחתה.
נצרות – ספר ההתגלות

בחזון יוחנן (ספר ההתגלות) חמישה פסוקים המתארים את אגם האש:
החיה ונביא השקר יזרקו לתוך אגם האש:
וַתִּתָּפֵשׂ הַחַיָּה וּנְבִיא הַשֶּׁקֶר אִתָּהּ אֲשֶׁר־עָשָׂה הָאוֹתוֹת לְפָנֶיהָ וְהִדִּיחַ בָּהֶן אֶת־נֹשְׂאֵי תָּו־הַחַיָּה וְהַמִּשְׁתַּחֲוִים לְצַלְמָהּ וּשְׁנֵיהֶם הֻשְׁלְכוּ חַיִּים בַּאֲגַם־הָאֵשׁ הַבֹּעֵר בְּגָפְרִית
גם השטן נזרק לאותו אגם:
וְהַשָׂטָן אֲשֶׁר הִדִּיחָם הֻשְׁלַךְ בַּאֲגַם־אֵשׁ וְגָפְרִית אֲשֶׁר־שָׁם גַּם־הַחַיָּה וּנְבִיא הַשָּׁקֶר וְיֻסְּרוּ יוֹמָם וָלַיְלָה לְעוֹלְמֵי עוֹלָמִים
המוות עצמו, האדס, וכן כל מי שלא נכתב בספר החיים נזרק לאגם האש:
וְהַמָּוֶת וְהַשְּׁאוֹל הֻשְׁלְכוּ בַאֲגַם־הָאֵשׁ וְהוּא הַמָּוֶת הַשֵּׁנִי; וְכָל־אִישׁ אֲשֶׁר לֹא־נִמְצָא כָתוּב בְּסֵפֶר הַחַיִּים הֻשְׁלַךְ בַּאֲגַם הָאֵשׁ
הפחדנים, חסרי האמונה, הרוצחים, הנואפים, המכשפים, והשקרנים נזרקים לאגם האש:
אֲבָל רַכֵּי הַלֵּב וַאֲשֶׁר אֵינָם מַאֲמִינִים וְהַמְגֹאָלִים וְהַמְרַצְּחִים וְהַזֹּנִים וְהַמְכַשְּׁפִים וְעֹבְדֵי הָאֱלִילִים וְכָל־הַמְשַׁקְּרִים חֶלְקָם הָאֲגַם הַבֹּעֵר בְּאֵשׁ וְגָפְרִית אֲשֶׁר־הוּא הַמָּוֶת הַשֵּׁנִי
הפרשנות המסורתית היא כי "אגם האש" ו"המוות השני" עליו מדובר הם ענישה נצחית באש, ולא מוות רגעי.
ראו גם

גיהנום
האדס
עולם המתים בתרבות הקלאסית
כור המצרף
השטן מעונה באגם האש, איור מתוך ספר השעות העשירות מאוד של דוכס ברי.
Rockstar (שיר של פוסט מאלון)

"Rockstar" הוא סינגל שהוקלט על ידי הראפר האמריקאי פוסט מאלון, בשיתוף הראפר הבריטי 21 סבאג', מתוך אלבום האולפן השני של מאלון, Beerbongs & Bentleys. השיר יצא לאור ב-15 בספטמבר 2017, כסינגל המוביל מתוך האלבום, על ידי חברת התקליטים ריפבליק רקורדס. השניים כתבו את השיר יחד עם ג'ואי באדאס, קארל אוסטין רוזן, לואי בל ואולו פונמיבי "טאנק גאד" אוואשילי, והשניים האחרונים הפיקו את השיר.
השיר הגיע למקום הראשון במצעד הבילבורד הוט 100 והגיע לצמרת המצעדים במדינות שונות, בהן אוסטרליה, קנדה, פורטוגל, אירלנד, ניו זילנד, שוודיה, נורווגיה, פינלנד, דנמרק ובריטניה. השיר הוא שירם הראשון של מאלון וסבאג' שהגיע למקום הראשון בכל המדינות לעיל. השיר הועמד לפרס גראמי להקלטת השנה ופרס גראמי לביצוע הראפ/שירה הטוב ביותר בטקס גראמי ה-61 (אנ'). השיר הופיע בפסקול משחק הווידאו WWE 2K19 משנת 2018.
רקע

ב-26 בדצמבר 2016, פרסם פוסט מאלון בעמוד הטוויטר שלו קטע קצר בו נראה מקליט את השיר. בשיר השתתפו במקור הראפרים טי-פיין וג'ואי באדאס. באדאס גם השתתף בכתיבת השיר.
וידאו קליפ

הווידאו קליפ הלא-רשמי של השיר פורסם על ידי ריפבליק רקורדס ומכיל בתוכו שלוש דקות ו-38 שניות של פזמון השיר בלבד. לכן, השיר קיבל הורדות שוות ערך מבלי להציג את השיר השלם, שהודות לחלקם הגיע השיר למקום הראשון במצעד הבילבורד הוט 100. חברת בילבורד קראה למהלך "תוכנית שיווק חכמה", בעוד שמקורות אחרים מתחו ביקורת על המהלך.
הווידאו קליפ הרשמי של השיר, שבוים על ידי אמיל נאוה, פורסם בערוץ ה-Vevo של פוסט מאלון ביוטיוב ב-21 בנובמבר 2017. הקליפ מציג את פוסט מאלון בחדר, נלחם נגד חבורת גברים עם חרבות סמוראים, ומסתיים כשפוסט מאלון ו-21 סבאג' מכוסים בדם. מצד פיצ'פורק נטען כי הקליפ מאזכר את סרט הפעולה היפני Lady Snowblood (אנ'). נכון לאוקטובר 2020, הקליפ צבר מעל ל-750 מיליון צפיות ביוטיוב.
הצלחה

השיר הגיע למקום הראשון במצעד הבילבורד הוט 100, ובכך הפך לשירם הראשון של פוסט מאלון ו-21 סבאג' שהגיע למעמד זה. השיר הופיע לראשונה במצעד במקום השני, כשמעליו "Bodak Yellow" של קארדי בי, ושבר את שיא הסטרימינג באפל מיוזיק, עם למעלה מ-25 מיליון השמעות. השיר הוא שירו השלישי של מאלון שהגיע ל-20 הראשונים במצעד הבילבורד הוט 100, לאחר סינגל הבכורה שלו "White Iverson" והלהיט "Congratulations". השיר שהה במקום השני במצעד כשלושה שבועות והגיע לצמרת המצעד בשבוע הרביעי לשהותו. השיר מכר בסך הכל 165,458 עותקים בארצות הברית חודש לאחר צאתו. השיר צעד במקום הראשון בבילבורד הוט 100 כשמונה שבועות, מספר השבועות הרב ביותר בו שהה שיר היפ הופ במקום הראשון במצעד. לאחר שמונה השבועות בהם שהה במקום הראשון, החליף אותו "Perfect" של אד שירן וביונסה. נכון למרץ 2019, השיר מכר למעלה מ-8 מיליון עותקים בארצות הברית, וקיבל את תואר הפלטינה ×8.
בניו זילנד, הגיע השיר היישר אל המקום הרביעי, ולאחר שבוע הגיע לצמרת המצעד, תוך ששהה במקום הראשון כ-8 שבועות. השיר מנע מ-"Havana" של קמילה קביו להגיע לצמרת המצעד, שהגיע בשיאו למקום השני ושהה בו כחמישה שבועות. השיר הגיע גם לצמרת מצעד המוזיקה האוסטרלי, ושהה בו כשבעה שבועות. במצעד הסינגלים הבריטי, הגיע השיר היישר אל המקום החמישי. בשבוע שלאחר מכן, הגיע השיר למקום השני.
בספטמבר 2020, השיר היה לשיר השני ברשת הזרמת המדיה ספוטיפיי שהצליח לצבור כ-2 מיליארד השמעות, לאחר "Shape of You" של אד שירן.
ביקורת

Spin.com (אנ') סקר את הקליפ הלא-רשמי של השיר באומרו: "לולאת הפזמון היא אולי גימיק שיווקי מהפנט ומוזר, אך נראה שהיא הצליחה. 'Rockstar' הוא השיר הראשון של פוסט מאלון ו-21 סבאג' שהגיע למקום הראשון במצעד. זו כנראה לא תהיה הפעם האחרונה שאמן מנסה להוציא רצועה על ידי זיקוק הקטע הקליט ביותר שלה למוצר עצמאי". Spin ומגזין טיים החשיבו את השיר כאחד מהשירים הגרועים ביותר משנת 2017.
רמיקסים

ב-29 בנובמבר 2017, פורסם בערוץ Trap Nation (אנ') באתר יוטיוב רמיקס לא-רשמי של השיר מאת קראנקדאט (אנ'). ב-13 בדצמבר, יצא רמיקס לטיני לשיר בהשתתפות אמני הרגאטון הפוארטו ריקנים ניקי ג'אם ואוזונה. רמיקס נוסף יצא ב-22 בדצמבר, ובו בתים חדשים בביצוע הראפרים ג'יידאקיס ונינו מן. ב-25 בדצמבר, פרסם הראפר ליל ויין רמיקס לשיר בשם "5 Star", בשיתוף הראפרית ניקי מינאז', כסינגל מתוך המיקסטייפ Dedication 6. ב-28 בדצמבר, הודלפה הגרסה המקורית של השיר בהשתתפות טי-פיין וג'ואי באדאס. ב-23 בינואר 2018, פרסם הראפר האמריקאי פטי ואפ רמיקס לא-רשמי לשיר.
נתוני מכירות

| מדינה | תואר | מכירות |
| --- | --- | --- |
| אוסטריה (IFPI Austria) | זהב | 15,000 |
| אוסטרליה (ARIA) | פלטינה ×8 | 560,000 |
| איטליה (FIMI) | פלטינה ×4 | 200,000 |
| ארצות הברית (RIAA) | פלטינה ×8 | 8,000,000 |
| בלגיה (BEA) | פלטינה ×2 | 60,000 |
| ברזיל (Pro-Música Brasil) | יהלום | 250,000 |
| בריטניה (BPI) | פלטינה ×3 | 1,800,000 |
| גרמניה (BVMI) | פלטינה ×2 | 800,000 |
| דנמרק (IFPI Denmark) | פלטינה ×3 | 270,000 |
| הולנד (NVPI) | פלטינה ×4 | 160,000 |
| מקסיקו (AMPROFON) | פלטינה ×2 | 120,000 |
| נורווגיה (IFPI Norway) | פלטינה ×4 | 240,000 |
| ניו זילנד (RMNZ) | פלטינה ×2 | 60,000 |
| ספרד (PROMUSICAE) | פלטינה | 40,000 |
| פורטוגל (AFP) | פלטינה ×4 | 40,000 |
| צרפת (SNEP) | יהלום | 233,333 |
| קנדה (Music Canada) | יהלום | 800,000 |
סטרימינג
| שוודיה (GLF) | פלטינה ×7 | 56,000,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים |
| --- | --- | --- | --- |
| ארצות הברית | 15 בספטמבר 2017 | הורדה דיגיטלית | ריפבליק |
| ארצות הברית | 26 בספטמבר 2017 | רדיו קצבי עכשווי | ריפבליק |
| ארצות הברית | 26 בספטמבר 2017 | רדיו להיטים עכשוויים | ריפבליק |
אחמד אבן עלי

אחמד אבן עלי מבני שושלת וולאשמה, היה מושל יפאט באמצע המאה ה-14. הקיסר האתיופי ניואיה קראסטוס מינה אותו למושל יפאט לאחר שאביו עלי אבן סאבר א-דין מרד כנגד הקיסר האתיופי ונכלא בבית הסוהר.
אביו עלי שוחרר ממאסר אחרי שמונה שנים וחזר לשלטון, נטל את כל סמכותיו של בנו אחמד והרכיז עליו כבוגד. אחמד היה צריך את ההתערבות של קיסר ניואיה קראסטוס על מנת לחזור שוב לשלטון, ילידו של אחמד נחשבו למנודים במשפחת וולאשמה.
הערות שוליים

↑   שושלת וולאשמה הייתה משפחת אצולה מוסלמית ששלטה במאות ה-13 עד ה-16 בחלקים של מזרח אתיופיה, ג'יבוטי ומערב סומליה, והייתה בסכסוך הן טריטוריאלי והן דתי עם שליטי חבש.
↑  Taddesse Tamrat, Church and State in Ethiopia (Oxford: Clarendon Press, 1972), p. 147.
| שושלת וולאשמה |
| --- | --- | --- |
סולטנות יפאט • סולטנות אדאל
| סולטאנים | עלי אבן וולי אסמה • עומר אבן דונאיה • חאק א-דין הראשון • סאבר א-דין הראשון •  ג'מאל א-דין הראשון • עלי אבן סאבר א-דין • אחמד אבן עלי • חאק א-דין השני • סעאד א-דין השני • סאבר א-דין השני • מנסור א-דין • ג'מאל א-דין השני • בדלאי אבן סעאד א-דין • מוחמד אבן בדלאי • שמס א-דין אבן מוחמד • אבו בכר אבן מוחמד |  |
| ראו גם | הסכסוך האתיופי-סומלי • אחמד אבן איברהים אל-גאזי • מלחמת אתיופיה-אדאל |  |
ממלכות האימפריה האתיופית • היסטוריה של סומליה
| 0 | 1 | 2 |
| --- | --- | --- |
| הקודם: עלי אבן סאבר א-דין | שושלת וולאשמה | הבא: חאק א-דין השני |
XSharp

| --- | --- |
 פרדיגמות:  תכנות פרוצדורלי,  תכנות אימפרטיבי, תכנות מונחה עצמים, תכנות פונקציונלי
 תאריך השקה:  2017
 הושפעה על ידי:  dBASE
 https://www.xsharp.eu/
 
X# (באנגלית: XSharp, בעברית: אֵקְס שָׁארְפּ) היא שפת תכנות בפלטפורמת .NET של חברת מיקרוסופט, שיצאה לראשונה ביולי 2017.
היא ממשפחת שפות xBase, כלומר, שפות אשר נובעות משפת התכנות dBASE ,והיא נבנתה מעל Roslyn, ארכיטקטורת הקוד הפתוח מאחורי המהדרים של C# ו- Visual Basic בסביבת .NET של מיקרוסופט. המהדר של X# תוכנן על מנת לתמוך במספר ניבים של שפות ממשפחת xBase. הוא תומך ב- Core, Visual Objects, Vulcan.NET. xBase++, Harbour, Foxpro, ועוד. הפרויקט מיועד להיות מאמץ קהילתי בעל קוד פתוח, אך חלק מהקוד עדיין בעל מקור סגור.
השפה תומכת בפיצ'רים רבים, כגון בלוקי switch ו-case לצורך בדיקת שוויון בין ערך למספר ערכים, פונקציות, מחלקות, הסקת טיפוסים באמצעות המילה השמורה var וביטויי למדא. היא מכילה גם את פקודת ה-Using הנפוצה בשפות מבית מיקרוסופט בדרך כלל לצורך ייבוא של ספריות, את פקודות ה-return וה-yield, את פקודות ה-IS ו- as, המאפשרות לבדוק האם אובייקט שייך למחלקה מסוימת, ולהתייחס אל האובייקט כאל טיפוס במחלקה הזו, בהתאמה.
בדומה לשפות רבות אחרות, בשפה הזאת מתבצע שימוש בהוראות BEGIN ו-END על מנת לסמן התחלה של בלוק ואת סיומו (בהתאמה). למשל, על מנת לסיים בלוק של תנאי (IF) יש לכתוב ENDIF, ועל מנת לסיים בלוק של מחלקה, יש לכתוב END CLASS.
בנוסף, השפה תומכת בספרית LINQ.
היסטוריה

בשנת 2015, מרבית המפתחים בצוות Vulcan.NET החלו לפתח את המהדר של X# עקב קונפליקטים עם המעסיק הקודם שלהם, GrafXSoft, לגבי פיתוחים עתידיים.
על מנת להוכיח את יכולת היישום של הקונספט, סביבת הפיתוח המשולבת של Vulcan, שנקראת Vulcan IDE עברה הידור ובנייה מחדש ל X# וגרסה זו נקראה XIDE.
הגרסה הראשונה של שפת התכנות (version 1.0.1, Anjou) שוחררה ב-3 ביולי 2017. גרסה 2.5.1.0 שוחררה ב-6 ביולי 2020.
צוות הפיתוח של X# מורכב בין היתר מחברים לשעבר של צוותי הפיתוח של Visual Objects ו-Vulcan.NET.
דיאלקטים נתמכים

| 0 | 1 | 2 | 3 |
| --- | --- | --- | --- |
| דיאלקט | תחביר | מחלקות | פעולות |
Core: הושלם
Visual Objects: הושלם
Vulcan: הושלם
Xbase++: חלקי
(Visual) FoxPro: חלקי
(X)Harbour: חלקי
מידע זה נלקח מהדוקומנטציה של XSharp
ראו גם

.NET
C#
הערות שוליים

↑  https://www.xsharp.info/articles/the-end-of-grafx
↑  XSharp Documentation, https://www.xsharp.eu/
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
אחמד אל-בלאד'רי

| --- | --- |
 לידה:  820? בגדאד, בית עבאס 
 פטירה:  892? (בגיל 72 בערך) בגדאד, בית עבאס 
 מדינה:  בית עבאס 
 השקפה דתית:  אסלאם 
 
אחמד אל-בלאד'רי (ערבית: أحمد بن يحيى بن جابر البلاذري; 820-892) היה היסטוריון מוסלמי ממוצא פרסי, שפעל במאה התשיעית בחצרו של הח'ליף העבאסי אל-מתוכל הראשון שבבגדאד.
עבודותיו משמשות כבסיס למחקר היסטורי בתולדות האימפריה המוסלמית. נפטר בשנת 892 כתוצאה מאכילת צמח הבלדור ומכאן שמו.
דבר לא ידוע על ילדותו וחייו של אל-בלאד'רי. פרסומו בא לו מספר ההיסטוריה שכתב, יצירה מונומנטלית בשם ספר כיבושי הארצות (אנ') (فتوح البلدان, פתוח אלבלדאן), שבו מתוארת התפשטות האסלאם ובניית האימפריה המוסלמית. בספר מתוארים ההסכמים שנכרתו עם תושבי השטחים שנכבשו. בתקופתו השתרעה האימפריה המוסלמית ממצרים, צפון אפריקה וספרד במערב, עד לעיראק, איראן וסינד במזרח.
אל-בלאד'רי כתב ספר נוסף לפני מותו, עץ היוחסין של האצולה (אנ') (أنساب الأشراف - אנסאב אל-אשראף), והוא מכיל 40 כרכים בהם מתוארות משפחותיהם של מוחמד, בית עבאס ובית אומיה. עבודות אלו שימשו בסיס לכתבים מאוחרים יותר של היסטוריונים מוסלמיים, כגון אבן ח'לדון.
הערות שוליים

↑  The Columbia Encyclopedia, Sixth Edition. Copyright © 2001-05 Columbia University PressThe Columbia Encyclopedia
↑  https://en.wikisource.org/wiki/1911_Encyclopædia_Britannica/Balādhurī
↑  ערך באנציקלופדיה בריטניקה המקוונת
↑  גרסה מלאה מתורגמת לאנגלית
↑  http://www.oxfordislamicstudies.com/article/opr/t125/e283?_hi=5&_pos=1
| --- | --- |
בקרת זהויות :  NLI: 987007256715705171  PLWABN: 9810667881405606  BnF: cb12987833h (data)  CiNii: DA04333730  GND: 119312360  ISNI: 0000 0001 1798 0998  LCCN: n84028358  NTA: 072293640  SELIBR: 32543  SNAC: w6d54q82  SUDOC: 060756314  TDVİA: belazuri  VIAF: 90053109   WorldCat (עם VIAF): 90053109 
ערך זה הוא קצרמרבנושא היסטוריונים. אתם מוזמנים לתרום לוויקיפדיה ו.
אחמד אל-ג'אבר א-סבאח

אחמד אל-ג'אבר א-סבאח (בערבית: الشيخ أحمد الجابر الصباح; 1885 – 29 בינואר 1950) היה שייח' כווית העשירי, מ-29 במרץ 1921 עד מותו ב-29 בינואר 1950.
אחמד היה בנו של ג'אבר השני אל-סבאח, השליט השמיני של כווית בין השנים 1915 ו-1917. הוא ירש את דודו סאלם אל-סבאח, השליט התשיעי של כווית, בפברואר 1921.
אחמד אבו אל-רייט

אחמד אבו אל-רייט בפגישה עם מזכירת המדינה הילרי קלינטון. 12 בפברואר 2009
אחמד אבו אל-רייט (בערבית: أحمد أبو الغيط, תעתיק מדויק: אחמד אבו אלע'יט; נולד ב-12 ביוני 1942 בקהיר) הוא מדינאי מצרי ומזכ"ל הליגה הערבית הנוכחי שנכנס לתפקידו ביולי 2016. אבו אל-רייט שימש כשר החוץ המצרי מ-2004, מעת תחילת כהונתה של ממשלת אחמד נזיף ועד מרץ 2011. אז הוחלף על ידי נביל אל-ערבי, בעקבות ההפיכה במצרים בראשית 2011 וחילופי הגברי בממשל המצרי לאחריה.
אבו אל-רייט החל את הקריירה שלו כמזכיר שלישי בשגרירות מצרים בקפריסין, אחר כך כיהן כמזכיר ראשון במשלחת מצרים לאו"ם, וב-1984 כיהן כיועץ מדיני בשגרירות מצרים ברוסיה. משם עבר לכהן כשגריר מצרים ברומא, מקדוניה וסן מרינו וכנציג מצרים לארגון המזון והחקלאות ברומא. ב-1990 כיהן אל-רייט כשגריר וכראש משלחת מצרים לאומות המאוחדות. בדצמבר 2005 תיווך בסכסוך הצ'אדי-סודאני במהלך מלחמת האזרחים בצ'אד.
המחלוקת בעניין דברי האפיפיור על האסלאם

בהקשר למחלוקת סביב דברי האפיפיור בנדיקטוס השישה-עשר על האסלאם, אל-רייט אמר: "זאת הייתה הצהרה מצערת מאוד, וזאת הצהרה שמעידה כי ישנו חוסר הבנה [בסיסי] על מהותו האמיתית של האסלאם, ובשל כך אנו מקווים כי הצהרות ועמדות שכאלה לא ייאמרו, כדי שלא לאפשר למתח, חוסר אמון ואשמת נגד להתבשל בקרב מוסלמים כמו גם במערב".
הערות שוליים

↑  שר חוץ חדש במצרים: האשים את ישראל ברצח עם, באתר ynet, 6 במרץ 2011
| --- | --- |
בקרת זהויות :  NLI: 987007307634105171  GND: 1049513002  ISNI: 0000 0000 3742 5951  LCCN: nb2008011558  SUDOC: 20022977X  VIAF: 11839066   WorldCat (עם VIAF): 11839066 
ערך זה הוא קצרמרבנושא פוליטיקאים ובנושא מצרים. אתם מוזמנים לתרום לוויקיפדיה ו.